jkorsvik/nowiki_second_scrape_merged huggingface dataset:
Frankie Fredericks

Frankie Fredericks (født 2. oktober 1967 i Windhoek) er en namibisk friidrettsutøver. I 1987 fikk Fredericks et stipend ved Brigham Young University i USA. Under VM 1991 tok Frederics sølv på 200 meter og 5.-plass på 100 meter. Under VM 1993 vant han gull på 200 meter, karrierens største triumf. Da han la opp i 2004, hadde han løpt 27 ganger under 10,0 på 100 meter.
Under OL 1992 i Barcelona tok han sølv på 100 meter, bak briten Linford Christie. Han tok også sølv på 200 meter, mellom amerikanerne Mike Marsh (gull) og Michael Bates (bronse).
Under OL 1996 i Atlanta ble det ny sølvmedalje på 100 meter, denne gang ble han slått av Canadas Donovan Bailey. Ny sølvmedalje ble det på 200 meter, her vant amerikaneren Michael Johnson gull.
Under OL 2004 i Athen ble han tidenes eldste finaledeltaker i en sprintøvelse. Han kom på fjerdeplass på 200 meter, i en alder av nesten 37 år.


== Referanser ==


== Eksterne lenker ==
(de) Frankie Fredericks – Munzinger Sportsarchiv 
(en) Frankie Fredericks – Olympics.com 
(en) Frankie Fredericks – Olympic.org 
(en) Frankie Fredericks – Olympedia 
(en) Frankie Fredericks – Sports-Reference (OL-resultater – arkivert) 
(en) Frankie Fredericks – Commonwealth Games Federation 
(en) Frankie Fredericks – World Athletics
Salalah

Salalah er den nest største byen i sultanatet Oman på Den arabiske halvøy. Byen ligger sør i landet, i guvernementet Dhofar, som er et grønnere område enn resten av landet. Den har rundt 170 000 innbyggere.
Byen har vært det tradisjonelle senteret for området Dhofar og hadde sin storhetstid på 1200-tallet basert på handel med røkelse.
Rett utenfor byen finner man strender, og som ellers i Oman satses det på turisme. Byen har to turisthoteller: Crowne Plaza og Hilton. Salalah lufthavn ligger ved byen.
Byen er fødested for sultanen Qabus ibn Saʿid Al Saʿid som også har ett av sine palasser her. 


== Referanser ==
Jimmie Davis

James Houston Davis (født 11. september 1899, død 5. november 2000), bedre kjent som Jimmi Davis var en amerikansk sanger og politiker. Han var guvernør i delstaten Louisiana for Demokratene fra 1944 til 1948 og fra 1960 til 1964. Davis er kjent for flere populære sanger, særlig «Your Are My Sunshine». 


== Liv og virke ==


=== Bakgrunn ===
Familien hans skal ha vært så fattige at Davis ikke hadde en seng å sove i før han var ni år gammel. Han har en bachelorgrad i historie fra Louisiane College i Pineville, og en mastergrad fra Louisiane State University.


=== Musiker ===
Før han gikk inn i politikken gjorde Davis suksess som musiker. Han spilte countrymusikk i stilen til  Jimmie Rodgers, og bluessanger som Red Nightgown Blues og gospelmusikk. Davis er kjent for flere populære sanger, og den mest kjente er nok «You Are My Sunshine'», som ble Louisianas offisielle sang i 1977. Selv om han til sin død skal ha insistert på at han skrev den, er den skrevet av en Paul Rice, som spilte den inn sammen med sin bror Hoke, som solgte den til Davis. I 1999 ble «You Are My Sunshine» hedret med en Grammy Hall of Fame Award. Davis opptrådte stadig i valgkampene han deltok i, og ble kjent som den «syngende guvernøren». Som guvernør hadde han faktisk en # 1 hitsingel i 1945: «There's a New Moon Over My Shoulder». Flere av sangene hans ble brukt i filmer, og Davis spilte i flere filmer.


=== Politiker ===
Davis hadde tjent noe på musikken sin, men ikke nok til å leve av. Han gikk derfor inn i politikken. Davis ble valgt til guvernør første gang i 1944, for Demokratene, med 52,6 % av stemmene. Han stilte til valg for en andre periode i 1960 med løfte om å kjempe for segregering i den offentlige skolen, og vant valget. I ettertid har han beklaget denne holdningen.
Han døde 101 år gammel, og er den eldste tidligere amerikanske guvernør noensinne. Han har spilt inn musikk i åtte tiår.


== Referanser ==


== Eksterne lenker ==
(en) Jimmie Davis – kategori av bilder, video eller lyd på Commons 
(en) Jimmie Davis på Internet Movie Database 
(en) Jimmie Davis på Discogs 
(en) Jimmie Davis på MusicBrainz 
Allmusic.com om Jimmie Davis
Gaius Carrinas (konsul)

Gaius Carrinas var en romersk politiker, konsul og general det første århundret f.Kr.
Gaius Carrinas var sønn av Gaius Carrinas den eldre (død 82 f.Kr.) som også var politiker og general.
I 45 f.Kr. ble Carrinas på Julius Cæsars ordre sendt til Spania for å bekjempe Sextus Pompeius og Gnæus Pompeius (den yngre). Ettersom han ikke maktet å overvinne disse to og som den siste gjenværende av republikanerne ble han erstattet av Gaius Asinius Pollio. Etter at Det andre triumvirat ble etablert i 43 f.Kr. ble Carrinas sammen med Publius Ventidius Bassus, general og en av Cæsars protesjéer, utpekt som consul suffectus for resten av året. På latin betyr consules «de som går sammen». Om en konsul døde i sin periode, eksempelvis i krig, ville en annen bli valgt og kjent som consul suffectus. 
I 41 f.Kr. gjorde den unge Octavian Cæsar ham til guvernør av Spania hvor han var i krig med kong Bocchus II av Mauretania (ikke Mauritania). I 36 f.Kr. sendte Octavian ham med tre legioner mot Sextus Pompeius på Sicilia. I 31 f.Kr. ble Carrinas gjort til proconsular guvernør av Gallia hvor han med hell bekjempet de opprørske morini, en belgisk stamme, og i tillegg drev han en stamme av germanere, svebere, tilbake over Rhinen. For dette ble han æret med triumftog i Roma i 29 f.Kr.


== Referanser ==


== Litteratur ==
Appian, B. C. iv. 83, v. 26, 112;
Dion Cass. xlvii. 15, li. 21, 22.
Nouvelle Vague (band)

Nouvelle Vague er et fransk musikerkollektiv som er sammensatt av arrangørene Olivier Libaux og Marc Collin. Bandets musikkstil kan nærmest ligne bossa nova. De låtene som bandet velger å framføre er stort sett coverlåter av gamle New Wave-klassikere.


== Bandnavnet ==
Bandnavnet Nouvelle Vague er tatt fordi det kan ses som et ordspill mellom tre viktige elementer i deres musikk. Nouvelle Vague henspiller dels på den nye franske bølge som igjen henspiller på bandets utspring og deres kunstneriskhet. Det henspiller også på New Wave som er den typen musikk som gruppen helst gjør coverlåter av. Til sist henspiller det også på bossa nova som kan oversettes fra portugisisk som New Wave.


== Nouvelle Vague ==
På det første albumet Nouvelle Vague, ga bandet nytt liv til låter fra den gamla New Wave-æraen. På albumet har de blant annet gjort coverlåter av Depeche Mode, The Clash, Dead Kennedys og Joy Division.


== Bande à part ==
På det neste albumet Band à part fortsetter gruppen i samme ånd som på den første platen. Denne gangen gjær de coverlåter av blant annet Yazoo, New Order, Bauhaus og Billy Idol.


== Nouvelle Vague i media ==
Deres cover av Dead Kennedys «Too drunk to fuck» er med i Quentin Tarantinos film Grindhouse: Death Proof. Låta In a Manner of Speaking ble brukt som avslutningslåt i filmen A Mighty Heart fra 2007.


== Diskografi ==
Nouvelle Vague (2004)
Bande à Part (2006)
Late Night Tales: Nouvelle Vague (2007)
3 (2009)


== Eksterne lenker ==
(en) Offisielt nettsted 
(en) Nouvelle Vague (band) – kategori av bilder, video eller lyd på Commons 
(en) Nouvelle Vague på Internet Movie Database 
(en) Nouvelle Vague på Discogs 
(en) Nouvelle Vague på MusicBrainz 
(en) Nouvelle Vague på Spotify 
(en) Nouvelle Vague på Songkick 
(en) Nouvelle Vague på Last.fm 
(en) Nouvelle Vague på AllMusic 
Nouvelle Vague på MySpace
Intervju med Marc Collin fra Nouvelle Vague
Ole Bae

Ole Bae (født 18. august 1902 i Bremsnes på Nordmøre, død 28. september 1972 i Namsos) var en norsk embedsmann. Han var fylkesmann i Nord-Trøndelag fra 1964 til 1972.
Bae hadde utdannelse fra handelsgymnas 1921, og var ansatt ved fylkesmannsembetet fra 1926, etter to år ved Finnmark fylkesmannsembete og en tids opphold i Spania. Han er en av få norske fylkesmenn som ikke hatt politisk bakgrunn fra storting eller regjering; Bae ble forfremmet fra stillingen som assisterende fylkesmann, eller «fylkeskontorsjef» som var datidens tittel. Han ble fylkeskontorsjef i 1945.Under annen verdenskrigs siste tid var Bae, etter bestemmelse fra Hjemmefrontens ledelse, «illegal fylkesmann i Nord-Trøndelag» etter Håkon Fives død i 1944. Bae samarbeidet også med den konstituerte fylkesmannen Bent Berger fra mai til desember 1945.Bae ble utnevnt til kommandør av St. Olavs Orden ved sin avskjed i 1972, og mottok Nordstjerneordenen i 1971.
Mens han ennå var fylkeskontorsjef, var han medlem av Steinkjer bystyre for Venstre.Han var sønn av lærer, klokker og sparebankkasserer Jakob Bae og hustru Anna Fladvad. Blant hans søsken var stortingsrepresentant og sparebankdirektør Ivar Bae i Kristiansund.


== Referanser ==
Asbjørn Lindboe

Asbjørn Lindboe (født 19. juni 1889 i Trondheim, død 8. mars 1967 i Bærum) var en norsk jurist, embetsmann, justisminister og fylkesmann. 
Lindboe var sønn av lagmann i Trondheim og stortingsrepresentant (V) Jacob Albert Lindboe. Han ble cand.jur. i 1914, og var sorenskriverfullmektig i Nordfjord 1914–1915, fullmektig ved Trondheim byfogdembete 1915–1919 og privatpraktiserende sakfører i Trondheim 1919–1931 (høyesterettsadvokat fra 1925). Han var deretter justisminister i Bondepartiregjeringene til Kolstad og Hundseid 1931–1933. Fra 1933 var han sorenskriver i Inderøy sorenskriverembete, en stilling han hadde fram til han ble avsatt av okkupasjonsmyndighetene i 1943. 23. november 1945 ble han utnevnt til fylkesmann i Nord-Trøndelag, og tiltrådte i 1946. Han gikk av for aldersgrensen i 1959 og flyttet deretter til Bærum.
Han var medlem av Trondheim bystyre for Frisinnede Venstre 1923–1925, medlem av Bondepartiets landsstyre fra 1938 og medlem av styret i Norges Grønlandslag fra det ble etablert i 1931. Lindboes privatarkiv befinner seg i Gunnerusbiblioteket i Trondheim.


== Virke ved Studentersamfundet i Trondhjem ==
I Studentersamfundet i Trondhjems første år var Asbjørn Lindboe en av de viktigste skikkelsene. Han medvirket både som forfatter og skuespiller i de første UKErevyene, men er i dag mest kjent for å ha vært lederen av Studentersamfundets Byggekomité, hvis mål var å samle inn penger og bygge et nytt hus til Studentersamfundet i Trondhjem. I 1929 ble dette huset bygd, og det er fremdeles Studentersamfundet i Trondhjems tilholdssted. Som aktiv i Studentersamfundet var Lindboe innehaver av Storkors av Den Gyldne Kat, Studentersamfundets Interne Teaters orden, 1919 og Storkors av De Sorte Faars Ridderskab, Studentersamfundet i Trondhjems orden.


== Forfatterskap ==
Privat rettergang. Tanum forlag, 1944
Lagmann Lindboe : En politikerprofil og noen tidsbilder fra 1880 -1890 årene. Tanum forlag, 1961
Fra de urolige tredveårene : Dagboksnedtegnelser og kommentarer. Tanum forlag, 1965


== Utmerkelser ==
Lindboe var Kommandør av St. Olavs Orden.


== Referanser ==


== Litteratur ==
Nekrolog, Verdens Gang, 9. mars 1967.


== Eksterne lenker ==
(en) Asbjørn Lindboe – kategori av bilder, video eller lyd på Commons 
(no) Asbjørn Lindboe hos Norsk senter for forskningsdata 
(no) Asbjørn Lindboes privatarkiv finnes ved NTNU Universitetsbiblioteket
Millioner år

Millioner år eller mega-annum (Ma) er et tidsenhet som ofte brukes i vitenskapelige beskrivelser av astronomi, geologi og paleontologi med mer, til å angi tid i millioner år, både framover og bakover i tid. Ma må ikke forveksles med tidsforkortelsen mya (million years ago = millioner år siden), som kun angir tiden bakover i tid.
På engelsk brukes også ofte betegnelsen mya eller m.y.a. som er en forkortelse for million years ago. Tidsenheten brukes for å angi tiden før nåtid, på engelsk forkortet B.P. (before present eller egentlig before AD 1950, det vil si «før år 1950»). Én million år skrives med vitenskapelig tierpotens 106 år.
På samme måte som den engelske enheten bya eller b.y.a., det vil si billion years ago («milliarder år siden»), blir også mya vanligvis skrevet med små bokstaver. Enheten bya blir i vitenskapelige sammenhenger ofte erstattet med enheten Ga, Gigaannum.


== Hendelser rundt 1 mya ==


=== Astronomi dybdetid ===
Lyset vi ser nå fra Andromedagalaksen startet 2.5 mya
Lyset vi (ikke) ser nå fra sentrum av Melkeveien startet 0.026 mya


=== Geologi Periode (geologi) (Neogen) ===
Pliocen 5.3 to 2.5 mya
last geomagnetic reversal was 0.78 mya
(Eem interglasial) istid startet 0.13 mya
Holocen startet 0.01 mya


=== Prehistorisk tid Paleontologi ===
Homo erectus eksisterte fra 1.9 til 0.07 mya
og lærte to kontrollere ild fra 1.5 til 0.5 mya
og koloniserte Asia fra 0.5 til 0.3 mya
Homo sapiens ble adskilt fra Neandertal-slekten 0.6 mya
og vandret ut fra Afrika fra 0.076 mya
og vandret inn i Australasia fra 0.07 mya
og koloniserte hele Eurasia 0.04 mya
og dannet kultur siden Øvre Paleolitisk Revolusjon 0.04 mya


== Se også ==
annum
Before Present
bya – billiard years ago – milliarder år siden
tya
Blåkläder

Blåkläder er et svensk konfeksjonsselskap grunnlagt i Svenljunga 1959. Det ble først kjent som Gustonbolaget.


== Blåkläder internasjonalt ==
Blåkläder AB Sverige er det styrende organet i Blåkläder. De har flere datterselskaper rundt om i verden, slik som i USA, Storbritannia, Norge, Hongkong, Canada, Finland, Tyskland og Østerrike. Blåkläder har en egen fabrikk i Vietnam der produserer rundt én million plagg årlig. 


== Blåkläder Norge ==
Kleshuset Aug. P. Horn ble i 1898 etablert og i1995 skiftet firmaet navn til Horn Yrkesklær AS. I 1999 ble selskapet kjøpt opp av det svenske Blåkläder-konsernet, men fortsatte virket som før og under samme navn. 1. mars 2001 skiftet selskapet nok en gang navn (til Blåkläder AS).


== Referanser ==
Oktanten

Oktanten (fra latin Octans) er et stjernebilde rundt sørpolen på himmelhvelvingen.
Stjernebildet er oppkalt etter navigasjonsinstrumentet sekstant, som altså heter octans på latin.
Fossegrimen (tidsskrift)

Fossegrimen (etablert 1954 i Brevik, nedlagt 1968) var et norsk politisk tidsskrift, etablert og ledet av Torolv Solheim.  
Den tidligere fasen hadde mye eldre bidragsytere.
Etter at nyere forfattere som  Jan Bull, Kjell Cordtsen, Sigbjørn Hølmebakk, Georg Johannesen fra Orientering tilkom, ble det en tid utgitt under navnet Veien Frem  (1962–64), et navn valgt i anledning Nordahl Griegs  tidsskrift Veien Frem (utgitt 1936-38), hans bok  (1947) og hans 60-årsjubileum. Senere ble også Leif Johansen, Dag Seierstad,  Olav H. Hauge, Axel Jensen, Einar Økland og Tor Obrestad viktige.  Opplaget var rundt 1500.


== Litteratur ==
Torolv Solheim, Samtidsprofilar (1964) og Vestaver (1967).  Hans egne utvalgte artikler.
Terje Bodin Larsen, Fossegrimen (Pax forlag, 1977).  Utvalgte artikler.


== Referanser ==
Middeltone

Middeltone er i musikkteorien en temperering som løser problemet med Pythagoras komma. Systemet gjør alle kvinter noe mindre.


== Referanser ==
Tushita

Tushita-himmelen er et tilholdssted for guder og fremtidens buddhaer. Ifølge det store fartøys buddhisme kom Buddha herfra. Han var en bodhisattva på tiende trinn, dvs. så tett på å være en buddha, som mulig. Gjennom hans liv utviklet han seg den siste del, inntil han nådde den fulle erkjennelse i Bodhgaya. 


== Eksterne lenker ==
Buddahistorie
Birgitte Sættem

Herdis Birgitte Sættem Jomaas (født 9. juli 1978 i Molde) er en tidligere norsk håndballspiller som spilte for Larvik HK. Som ung spilte hun for Sportsklubben Rival i Molde. Hun fikk sitt internasjonale gjennombrudd som 21-åring da hun var med på Norges lag som ble verdensmester under VM i Norge i 1999. Da Kjersti Grini var skadet tok den unge debutanten ansvar og ble en stjerne. Hun var med på Norges lag som tok bronse i Sommer-OL 2000 i Sydney. Hun var også med på Norges lag som tok sølv i Håndball-EM 2002 for kvinner i Danmark.
Med Larvik vant hun fem seriemesterskap, fem Norgesmesterskap, samt Cupvinnercupen. Hun spilte i Larvik HK helt frem til hun la opp i 2006 grunnet skade og graviditet.


== Referanser ==


== Eksterne lenker ==
(en) Birgitte Sættem – Olympedia 
(en) Birgitte Sættem – Sports-Reference (OL-resultater – arkivert) 
(en) Birgitte Sættem – Det europeiske håndballforbundet (EHF) 
(en) Birgitte Sættem – Norges Håndballforbund
Arve Bakke

Arve Bakke (født 28. september 1952) er tidligere forbundsleder i Fellesforbundet.
Bakke var 2. nestleder i Fellesforbundet 2001–2003, 1. nestleder 2003–2007 og forbundsleder 2007-2015. 
Bakke har bakgrunn som platearbeider på verftet Ulstein Hatlø, hvor han var aktiv i verkstedsklubben. I 1984 ble han distriktssekretær i Norsk Jern- og Metallarbeiderforbund. I perioden 1989–2001 var han leder av Møre og Romsdal Arbeiderparti. Han var i 1996–1997 statssekretær i Administrasjonsdepartementet og Planleggings- og samordningsdepartementet.


== Referanser ==


== Eksterne lenker ==
(en) Arve Bakke – kategori av bilder, video eller lyd på Commons 
(no) Arve Bakke hos Norsk senter for forskningsdata
Lena Headey

Lena Kathren Headey (født 3. oktober 1973 på Bermuda) er en engelsk skuespiller.


== Tidlig liv ==
Hennes far var en engelsk politisjef og ble sendt til Bermuda for å trene politistyrken der, og i denne perioden ble Lena Headey født. Familien returnerte til Huddersfield i West Yorkshire da hun var 8 år gammel.


== Karriere ==
Lena Headey har hatt roller i Possession, Gossip, Onegin, The Remains of the Day, og en rekke andre filmer. Hun har vært med i to filmer med Piper Perabo: The Cave, hvor de spilte den eneste kvinnen i filmen, og i Imagine Me & You, hvor de skildret kjærligheten.
Hun har også spilt Sarah Connor i TV-serien Terminator: The Sarah Connor Chronicles. Hun har også spilt Dronning Gorgo i 300 filmen i 2007.
Hun hadde rollen som Cersei Lannister i HBOs TV-serie Game of Thrones.


== Privat ==
Hun giftet seg med Pete Paul 19. mai 2007 og er en nær venn av skuespilleren Piper Perabo, Lenas medspiller i The Cave og Imagine Me & You


== Filmografi ==


== Referanser ==


== Eksterne lenker ==
(en) Lena Headey på Internet Movie Database 
(sv) Lena Headey i Svensk Filmdatabas 
(da) Lena Headey på Filmdatabasen 
(da) Lena Headey på Scope 
(fr) Lena Headey på Allociné 
(en) Lena Headey på AllMovie 
(en) Lena Headey hos Turner Classic Movies 
(en) Lena Headey hos Rotten Tomatoes 
(en) Lena Headey hos The Movie Database 
(en) Lena Headey fansite
Gunnar Bakke

Gunnar Bakke (født 24. oktober 1959 i Bergen) er en norsk politiker for FrP.  Han har sittet i bystyret i Bergen siden 1995, og i fylkestinget i Hordaland siden 2003. Han er også leder for Fremskrittspartiet i Hordaland.
I oktober 2007 ble han valgt til  ordfører i Bergen kommune for valgperioden 2007–2011. Bakke vektla som ordfører rollen som ombudsmann for byens innbyggere, som ambassadør for byen utad, og som tilrettelegger og systemutvikler av byens politiske styringsform.Bakke er oppvokst på Tysnes og bosatt i Arna. Han er utdannet bakermester, og var tidligere daglig leder for Baker Brun i Bergen.
Fra 1995–1999 satt han i bystyrets hovedutvalg  for skole, og fra 1999–2007 satt han i bystyrets hovedutvalg for finans, kultur og næring.  Fra 2007 til 2011 var han ordfører og medlem av bystyrets komité for finans. Som ordfører ledet han også bystyrets Forretningsutvalg og Valgstyre.
Den 31. oktober 2011 ble Bakke byråd for kultur, næring, idrett og kirke i Bergen. Den 31. mars 2014 annonserte han sin umiddelbare avgang "med bakgrunn i uenighet om veivalg knyttet til konkrete saker".  
Han har hatt styreverv i  Bollecompagniet AS, Vestlandske Bakerforbund, Nygårdstangen AS, Bergenshalvøens Kommunale Kraftselskap AS, Bergen Tomteselskap AS, Gaia Trafikk AS, Bergen og Omegn Boligbyggelag, Bergen Bygg og Eiendom KF, Stiftelsen Siljustøl Museum, Edvard Grieg Museum Troldhaugen KF, Hardangerbrua AS og Bergen og Omland Havnevesen.


== Referanser ==


== Eksterne lenker ==
(en) Gunnar Bakke – kategori av bilder, video eller lyd på Commons 
(no) Gunnar Bakke hos Stortinget 
(no) Gunnar Bakke hos Norsk senter for forskningsdata
Liste over land etter BNP

Liste over land etter BNP viser land i verden sortert etter deres bruttonasjonalprodukt (BNP), markedsverdien av alle endelige varer og tjenester produsert i et land i løpet av et år. Denne verdiskapingen angis som BNP målt i løpende amerikanske dollar ($) beregnet utfra markedskurser eller offentlige offisielle valutakurser. Tallene er altså ikke justert hverken for prisnivåer eller for kjøpekraft (PPP), men representerer snarere den direkte markedsverdien av verdiskapningen til den nominelle dollarverdien det året.
Den første listen inneholder data for 2015 fra Det internasjonale pengefondet (IMF). Den andre listen viser tilsvarende tall for 2010, og den tredje listen bringer Verdensbankens estimater for 2009. Listene inkluderer også tall for hele Verden, for EU, samt for flere økonomier som ikke anses å være land og noen avhengige territorier. Disse økonomiene er ikke rangert på listene, men er oppført for sammenlikning med tall for stater. 
Fra 1978 var Japan verdens nest største økonomi etter USAs økonomi som lenge har vært overlegent størst. I løpet av årene etter Finanskrisen 2007–2010 mistet Japan sin posisjon til Kina, og Japan ble notert som verdens tredje største økonomi i februar 2011. Deretter følger Tyskland og Storbritannia.
Mange land oppviser til dels sterke endringer i BNP fra 2010 til 2015, og dette skyldes bare i sjeldne tilfeller en dramatisk realøkonomisk endring - som eksempelvis den økonomiske nedgangen i Libya, Russland og Ukraina. Vel så ofte vil store avvik skyldes endringer i valutakursene, som for eksempel for oljelandene inklusive Norge som har valutaer som svinger mot dollar påvirket av oljeprisene. Ofte kan da en betydelig nedgang i BNP målt i dollar, kamuflere en økning av BNP målt i den lokale valutaen, slik man så flere år under finanskrisen for Norges del. I andre tilfeller skyldes større endringer at målemetodene har blitt bedre, eller at tidligere års tall har vært feilrapportert som i tilfellet Hellas.


== Se også ==
Liste over land etter BNP per innbygger


== Referanser ==


== Eksterne lenker ==
Data - World Bank. Database med tidsserier og grafikk for nasjonalregnskap for alle verdens land.
World Economic Outlook Database 2017 - IMF. Database som omfatter de fleste land.
Angus Maddison, Articles and papers, Historical statistics - Groningen Growth and Development Center. Samleside med tilgang til Angus Maddison's viktigste historiske data.
Dypet

Dypet (originaltittel: The Deep) er en amerikansk action-thriller fra 1977 regissert av Peter Yates. Filmen er basert på en bok av Haisommer-forfatteren Peter Benchley. I hovedrollene finner vi Jacqueline Bisset, Nick Nolte, Robert Shaw og Louis Gossett Jr.


== Handling ==
Gaile Berke (Jacueline Bisset) og David Sanders (Nick Nolte) tilbringer en romantisk ferie på Bermuda da de oppdager vraket av et fraktskip fra andre verdenskrig. Ved siden av skipet finner de også en morfinampulle, og oppdager senere at det befinner seg tusenvis av dem som fremdeles ligger i vraket. Oppdagelsen fører relativt raskt til at de blir kontaktet av en narkohandler fra Haiti, Henri Cloche (Louis Gossett Jr.) og til en gammel skattejeger; Romer Treece (Robert Shaw). Med Cloche like i helene forsøker Gail, David og skattejegeren Treece å redde den sunkne skatten.


== Om filmen ==
Ca. 40% av handlingen i Dypet foregår under vann.


== I rollene ==
(utvalg)

Robert Shaw .... Romer Treece
Jacqueline Bisset .... Gail Berke
Nick Nolte .... David Sanders
Louis Gossett, Jr. .... Henri Cloche
Eli Wallach .... Adam Coffin
Dick Anthony Williams .... Slake
Earl Maynard .... Ronald
Bob Minor .... Wiley
Teddy Tucker .... The Harbor Master
Robert Tessier .... Kevin
Lee McClain .... Johnson


== Eksterne lenker ==
(en) Dypet på Internet Movie Database 
(no) Dypet hos Filmfront 
(sv) Dypet i Svensk Filmdatabas 
(da) Dypet i Danmark Nationale Filminstitut 
(fr) Dypet på Allociné 
(nl) Dypet på MovieMeter 
(en) Dypet på AllMovie 
(en) Dypet på Turner Classic Movies 
(en) Dypet på Rotten Tomatoes 
(en) Dypet på Box Office Mojo
Begeret

Begeret (latin Crater) er et stjernebilde på den sørlige himmelhvelving.